cyanic-selkie/wikianc huggingface dataset:
Heimsmeistaramót landsliða í knattspyrnu karla 2006
Fjórðungsúrslit
Hvorki Þjóðverjar né Argentínumenn höfðu tapað vítaspyrnukeppni áður en grípa þurfti til hennar í lok viðureignar liðanna, þar sem heimamenn reyndust skotvissari. Ítalir áttu ekki neinum vandræðum með úkraínska liðið í sinni viðureign. Portúgalir slógu Englendinga úr leik í vítaspyrnukeppni þar sem þrjár spyrnur Englendinga fóru í súginn. Brasilíska liðið náði aðeins einu skoti á mark Frakka í lokaleik fjórðungsúrslitanna þar sem mark frá Thierry Henry skildi að liðin.
30. júní - Ólympíuleikvangurinn, Berlín, áh. 72.000
30. júní - Volksparkstadion, Hamburg, áh. 50.000
1. júlí - Arena AufSchalke, Gelsenkirchen, áh. 52.000
1. júlí - Waldstadion, Frankfurt, áh. 48.000
Undanúrslit
Í fjórða sinn í sögunni voru öll liðin í undanúrslitum evrópsk. Það gerðist áður árin 1934, 1966 og 1982. Leikur heimamanna og Ítala stefndi í vítaspyrnukeppni þar sem markalaust var fram á 118. mínútu en þá skoruðu bláklæddir tvívegis. Vítaspyrnumark frá Zinidine Zidane í fyrri hálfleik réð úrslitum í viðureign Portúgala og Frakka.
4. júlí - Westfalenstadion, Dortmund, áh. 65.000
5. júlí - Allianz Arena, München, áh. 66.000
Bronsleikur
8. júlí - Gottlieb-Daimler leikvangurinn, Stuttgart, áh. 52.000
Úrslitaleikur
Bæði lið skoruðu á fyrstu tuttugu mínútum leiksins. Zinedine Zidane skoraði fyrsta markið úr vítaspyrnu. Hann átti þó eftir að koma við sögu á annan hátt en hann fékk rautt spjald í lok framlengingar eftir að hafa skallað Marco Materazzi í bringuna. Grípa þurfti til vítaspyrnukeppni þar sem Ítalir skoruðu úr öllum fimm spyrnum sínum en David Trezeguet átti sláarskot fyrir Frakka.
Markahæstu leikmenn
Miroslav Klose hreppti gullskó FIFA með fimm mörk skoruð. Alls voru 147 mörk skoruð af 110 leikmönnum, þar af voru fjögur sjálfsmörk.
Toyota
Toyota er japanskt bílaframleiðslufyrirtæki sem stofnað var árið 1937 en það er staðsett í bænum Toyota, Aichi í Japan. Lexus er bíladeild innan Toyota
Magnús Arason (sýslumaður)
Magnús Arason (1599 – 14. nóvember 1635) var íslenskur sýslumaður á 17. öld. Hann bjó á Reykhólum og hafði sýsluvöld í Barðastrandarsýslu frá 1633.
Magnús var elsti sonur Ara Magnússonar í Ögri og konu hans Kristínar Guðbrandsdóttur, Þorlákssonar biskups. Magnús ólst upp í Ögri hjá foreldrum sínum og var með föður sínum þegar hann fór að baskneskum skipbrotsmönnum við Ísafjarðardjúp 1615. Hann átti sjálfur töluverðan þátt í Spánverjavígunum því að hann hafði byssu og felldi Spánverjana einn af öðrum með skotum.
Magnús fór til náms í Hamborg en kom svo heim, kvæntist ungur og bjó á Reykhólum. Hann var umboðsmaður föður síns í Ísafjarðarsýslu og Strandasýslu 1629-1630 en varð sýslumaður í Barðastrandarsýslu 1633 og hélt til dauðadags.
Kona hans var Þórunn ríka Jónsdóttir (1594 – 17. október 1673). Hún hafði áður verið gift Sigurði, syni Odds Einarssonar biskups, en hann dó 1617. Dóttir þeirra, Hólmfríður, giftist síðar Jóni Arasyni presti í Vatnsfirði, bróður stjúpa síns. Á meðal barna Magnúsar og Þórunnar voru þeir Jón sýslumaður á Reykhólum og Sigurður sýslumaður á Skútustöðum, faðir Magnúar í Bræðratungu.
Hulduefni
Hulduefni (enska: dark matter) er óstaðfest tilgáta um efni sem er hulið sjónum og endurvarpar ekki ljósi né orku. Talið er að 85% alls efnis í alheiminum sé hulduefni.
Hulduefni er talið liggja í hjúp umhverfis Vetrarbrautina. Hulduefni mælist vegna þyngdaráhrifa þess á allt efni. Svo virðist sem vetrarbrautir haldist saman vegna hulduefnisins. Snúningur Vetrarbrautarinnar er ein helsta sönnun fyrir tilvist hulduefnis því ferð stjarnanna umhverfis miðjuna kemur ekki saman við útreikninga um massa efnis í henni.
Nykvarn
thumb|right|200px|Nykvarn Nykvarn er þéttbýli í sveitarfélaginu Nykvarn i Svíþjóð. Þar búa 6.497 manns (2010).
Helena Sverrisdóttir
Helena Sverrisdóttir (fædd 11. mars 1988) er íslenskur körfuknattleiksmaður sem leikur með Val í úrvalsdeild kvenna í körfuknattleik. Helena Sverrisdóttir hefur um margra ára skeið verið besta körfuknattleikskona Íslands en Helena hefur verið valin Körfuknattleikskona árins 12 sinnum og hefur hlotið nafnbótina lang oftast kvenna á Íslandi. Helena var lykilleikmaður Vals árið 2019 og leiddi lið sitt til deildarmeistaratitils, Íslandsmeistaratitils og Bikarmeistaratitils en þetta voru fyrstu stóru titlar kvennakörfunnar í Val.
Sigurður Kristófer Pétursson
thumb Sigurður Kristófer Pétursson (9. júlí 1882 – 19. ágúst 1925) var sjálfmenntaður fræðimaður og þýðandi, en hann þýddi t.d. Hávamál Indíalands: Bhagavad-Gíta. Hann var mikill málamaður, las norðurlandamálin öll, og talaði og ritaði dönsku. Ensku og þýsku nam hann svo vel að hann gat lesið vísindarit á þeim málum, og talaði esperanto og orti á því máli. Sigurður Kristófer er þekktastur fyrir bók sína: Hrynjandi íslenskrar tungu, en hún útskýrir með mjög sérstökum hætti hvernig skrifa má fallegra óbundið íslenskt mál. Sigurður Nordal las handritið yfir og benti á margt sem betur mátti fara.
Þegar Sigurður Kristófer var 14 vetra varð hann holdsveikur. Tveimur vetrum síðar, árið 1898, tók Laugarnesspítali til starfa. Fékk hann þá vist þar og var hann einn af fyrstu sjúklingum sem þangað fluttust. Dvaldist hann þar til dauðadags. Sjúkdómur hans var hin svonefnda slétta holdsveiki. Ekki varð séð að hún ágerðist hið minnsta seinni árin. Það sem mest þjáði hann var meltingarsjúkdómur, en ekki holdsveiki. Sjúkdómur þessi ágerðist meir og meir, þar til hann var skorinn upp haustið 1923. Batnaði þá nokkuð um hríð, en síðan sótti í sama horf. Síðasta haust sitt var hann sárlasinn. Vann hann þá sem ákafast að bók sinni Hrynjandi íslenskrar tungu, og undi sér engrar hvíldar.
Sumir töldu að Sigurður ætti skilið doktorsnafnbót fyrir kenningu sína en hann svaraði því til að sér nægði sá titill, sem ekki yrði af sér tekinn: Sjúklingur í Laugarnesspítala.
Ferjukot
Ferjukot er bær og forn verslunarstaður við Hvítá í Borgarfirði, undir Þjóðólfsholti, handan árinnar gegnt Hvítárvöllum.
Við Ferjukot er Hvítárbrú, sem vígð var 1928 og var mikil samgöngubót. Þó lokaðist þjóðvegurinn oft við Ferjukot vegna vatnavaxta en Hvítá flæddi oft yfir veginn þar og var þá ófært í Ferjukot nema á báti. Bærinn var lengi í alfaraleið og var þar um skeið verslun, bensínstöð, pósthús og fleira. Niðursuða á laxi hófst í Ferjukoti um 1880 og stóð þar til netaveiði var aflögð í ánni. Í Ferjukoti er til mjög mikið af munum og öðru sem tengist sögu laxveiði á Íslandi og er þar vísir að laxveiðiminjasafni.
Kornsnákur
Kornsnákur (fræðiheiti: Pantherophis guttatus) er bandarísk tegund snáka af fjölskyldu rottusnáka. Einstaklingar geta orðið allt frá 76 cm upp í 1,5 m, þó flestir verði ekki stærri en 1,2 m. Kornsnákar eru mjög harðgerðir og verða einstaklingar iðulega um 6 til 8 ára en í haldi geta orðið allt að 23 ára.
Kornsnákurinn er kyrkislanga og vefur sig því utan um bráð sína og kyrkir hana. Fæða þeirra er helst lítil nagdýr og veiða þeir aðallega á kornökrum (og draga nafn sitt af því), í suður hluta bandaríkjanna eru þeir víða heimilisdýr hjá kornbændum en þeir nota þá til að halda nagdýrum frá korninu. Þeir eru helst virkir á næturnar og veiða þá.
Þeir eru skapgóðir, rólegir og tregir við að bíta sér til varnar, þess vegna eru þeir mjög vinsæl gæludýr víðsvegar um heimi, og hægt er að fá þá í alls konar litum. Óheimilt er þó að halda þá sem gæludýr á Íslandi sem og aðrar slöngur og skriðdýr sökum möguleika á smithættu og eru þeir aflífaðir ef þeir finnast.
Búsvæði
Villtir kornsnákar halda sig helst í grónu landi, skógar rjóðrum, í trjám og í yfirgefnum eða lítið notuðum byggingum. Þeir finnast frá sjávarmáli upp í u.m.þ.b. 1800m hæð. Þessir snákar halda sig að miklu leyti á jörðinni en eru þó færir í að klifra og geta klifrað upp í tré og upp kletta. Náttúruleg heimkynni snákanna eru í suðaustanverðum bandaríkjunum, þeir finnast frá New Jersey í norðri, suður til Flórída og vestur til Texas. Á kaldari svæðum leggjast snákar í dvala yfir veturinn, en þó tekst þeim að halda sér gangandi á tempraðari svæðunum við ströndina og leita þar skjóls í sprungum á milli steina og í trjábolum. Sunnarlega á útbreiðslusvæði snákanna helst hitinn nægur yfir veturinn til að þeir þurfi ekki að leggjast í dvala.
Mökun
Kornsnákar makast stuttu eftir að þeir koma úr dvala eða eftir að byrjar að hitna á ný ef þeir lögðust ekki í dvala. Tegundin verpir eggjum og geta þau verið allt frá 12 upp í 30. Eggin eru um 60-80 daga að klekjast, kvendýrið verpir eggjunum á hlýjan, rakan og falinn stað, að þessu loknu yfirgefur móðirin eggin. Eggin sjálf eru aflöng með leðurkenndri mjúkri skurn. Um 10 vikum eftir varp nota ungarnir sérstaka hreisturplötu sem kallast eggtönn en hún er fremst á nefinu á þeim til að gera gat á eggið og skríða þaðan út um 15cm langir, tönnina missa þeir eftir fyrstu hamskipti. Snákarnir verða kynþroska um 18 mánaða til 3 ára.
Stangveiði
thumb|right|Fluguveiði í ánni Severn. Stangveiði er fiskveiði með veiðistöng, fiskilínu og öngli. Veiðistangir eru oftast með veiðihjóli til að gefa línuna út, draga hana inn og geyma hana á hjólinu. Öngullinn er ýmist með beitu eða annars konar agn og stundum eru flotholt og sökkur festar við línuna og öngulinn til að halda honum í réttri hæð í vatninu. Ýmsar tegundir stangveiði eru til, eins og fluguveiði, kastveiði, sjóstangveiði o.s.frv.
Stangveiði er aðallega stunduð sem sportveiði til afþreyingar en línuveiði, án veiðistanga, er svipuð aðferð sem notuð er við atvinnuveiðar. Í sumum tilvikum stunda stangveiðimenn sleppiveiði þar sem fisknum er sleppt lifandi eftir að hann hefur bitið á öngulinn.
Stangveiði er stunduð bæði á sjó og í ám og vötnum. Meðal fisktegunda sem veiddar eru með þessum hætti eru sverðfiskur, túnfiskur, þorskur, vatnakarpi, gedda, lax og silungur. Stangveiði er víða stunduð sem keppnisgrein.
Columbia-fljót
thumb|Kort af fljótinu og helstu þverám. thumb|Fiskastigi í fljótinu. thumb|Bonneville-stíflan í Oregon. thumb|Gufuskip á fljótinu árið 1901. Columbia-fljót (enska: Columbia River) er mest fljóta á norðvestanverðri Kyrrahafsströnd Norður-Ameríku. Upptök þess eru í Klettafjöllum Bresku Kólumbíu í Kanada. Á leið sinni til Kyrrahafs fer fljótið í gegnum Washingtonfylki og Oregonfylki Bandaríkjanna og myndar fylkismörk þeirra. Fljótið er um 2000 kílómetra langt. Stærsta þverá þess er Snáksfljót (Snake River) sem á vatnasvið sitt í sjö fylkjum Bandaríkjanna. Fljótið er fjórða vatnsmesta fljót Bandaríkjanna og í því hafa verið reistar 14 virkjanir. Meira en 44% allrar vatnsorku í Bandaríkjunum eru framleidd í Columbia-fljóti og þverám þess. Columbia-fljót hefur verið notað sem samgönguleið í margar aldir.
Harpa
Harpa getur átt við:
Giljafoss
Giljafoss er ofarlega í Reykjadalsá og sést víða að úr Reykholtsdal. Manngengt er á bak við Giljafoss svo komast má þar undir ána þurrum fótum. Yfir Reykjadalsá má fara yfir á brú yfir í syðri hluta dalsins eða áfram inn dalinn.
Skátafélagið Segull
Segull býður upp á skátastarf fyrir ungmenni á aldrinum 10 – 25 ára og leggur mikla áherslu á samfélagsverkefni, útivist og náttúruvernd. Boðið eru uppá skátastarf í mismunandi aldursflokkum og er starfað í skátasveitum. Drekaskátasveitin Rostungar er fyrir 7-9 ára. Fálkaskátasveitin Mörgæsir eru fyrir 10-12 ára. Dróttskátasveitin eru fyrir 13-15 ára.
Saga
Skátafélagið Segull (1982) er þriðja skátafélagið af fjórum sem stofnað hefur verið í Breiðholti. Fyrir voru Skátafélögin Urðarkettir (1972-1988) í Neðra-Breiðholti og Hafernir (1974) í Efra-Breiðholti. Síðar kom nýtt félag, Skátafélagið Eina (1988-2000) sem tók við af Urðarköttum, en sameinaðist að lokum Haförnum haustið 2000. Seljahverfi fór að byggjast upp á 8. áratugnum og því þörf á nýju félagi þar eins og upp í Efra-Breiðholti.
Fyrstu árin
Skátastarfið hófst haustið 1981 en var formlega stofnað 22. febrúar 1982. Undirbúningur fyrir nýtt skátafélag í Seljahverfi hófst sumarið 1981 þegar kallað var saman gott fólk undir stjórn Garðbúana Önnu Gunnhildar Sverrisdóttur og Valdimars Péturssonar. Anna varð síðar fyrsti félagsforingi Seguls. Haustið 1981 hófst formlegt skátastarf í Seljahverfi með einni áfangasveit "Segulstál" og einni léskátasveit "Ólátabelgir". Stuðst var við áfangakerfið í starfi skátasveitarinnar sem saman stóð af 19 stelpum og 5 strákum og var skipt um sveitarforingja í lok maí sem tóku við sumarstarfinu sem byggðist á II-stigi og útilífi. Fyrsti áfangasveitarforingi var Halldór Gunnarsson. Léskátar störfuðu að mestu eftir dagskrána í "Smándrinu græna" og var sveitarforingi Stefanía Sigurðardóttir.
Fundirnir voru haldnir í skólastofum Ölduselsskóla og var fyrsta árgjaldið kr. 300 og þar af 150 fór í skatt til BÍS. Bogi Sigurðsson sem var í fyrstu stjórn félagsins samdi fyrri félagssöng Seguls. Fyrsti félagsforingi félagsins var Anna Gunnhildur Hauksdóttir eða fram að framhaldsaðalfundi 10. maí 1984 en þá tók Valdimar Pétursson við. Félagið var svo formlega stofnað á hátíðarfundi þann 22. febrúar 1982 í sal Ölduselsskóla. Fyrsti fundur stjórnar- og foringjaráðs skátafélagsins Seguls var einnig skólanum, miðvikudaginn 10. mars 1982. Í sveitunum hafði fjölgað og voru nú 28 í áfangasveitinni og 33 í léskátunum.
Húsnæði
Fyrir velvilja skólastjórnenda Ölduselsskóla, fékk Segull haustið 1982 til afnota kennsluskúr við skólann sem félagið var í þangað til að skúrinn var fjarlægður af skólalóðinni. Skúrinn var kallaður "Seglasel". Í framhaldi af því fékk skátafélagið aftur inní í skólahúsnæðinu og deildi því með skólastarfinu. Auk þess fékk félagið að hafa þar eina kistu með sínu dóti.
Í febrúar 1988 voru hjólin farin að snúast í húsnæðismálum og í mars er gengið kaupum á tímabundnu húsnæði í kjallara Tindaseli 3, þar sem Seljasókn hafði aðsetur. Skátafélagið tók lán uppá 500 þúsund kr. til að greiða sinn hlut. Þegar kom að því að velja lit á herbergin voru Seglar ekki sammála en samkomulag náðist um að hafa herbergin í einhverjum af þessum litum: hvít, gul, rauð, ljós blá eða ljós græn. Ákvörðun var svo tekinn þann 27. október 1988 um nafn á heimilið og heitir það Vinaþel. Í vígslunefnd voru Sigurjón Einarsson, Ragnheiður Ármannsdóttir og Magnús H Jónsson. Skátaheimilið var svo vígt formlega þann 5. nóvember 1988.
Dróttskátasveitin Yotoo
Páskanna 1987 var dróttskátasveitin Yotoo stofnuð undir forystu sveitarforingjana Trausta Sigurðssonar og Atla B Bachmann. Fyrsta vígsluútilegan fór fram í Bæli.
Fjáraflanir
Jólakortasala hófst árið 1989 og var þessi fjáröflun við líði næstu tíu árin með einni undantekningu árið 1991 en þá seldi Segull jóladagatal Sjónvarpsins eða þangað til haustið 1998 þegar félagið hóf að selja klósettpappír og eldhúsrúllur. Hagnaðurinn af þeirri sölu fór í þátttökugjöld fyrir hvern og einn á Landsmót. Landsmótssumarið 1990 fjárfesti félagið í nýju hústjaldi á kr. 48.800 og fjármagnaði það m.a. með kökubasar í Kringlunni sem gekk vel og safnaðist 34.238 kr. Tjaldið var æ síðan verði notað sem eldhústjald á mótum.
Þrettándabrennur
Fyrsta þrettándabrenna félagsins var ákveðinn þann 6. janúar 1983 en vegna óhagstæðrar veðráttu var henni frestað til sunnudagsins 9. janúar. Skátarnir mætu í búningum sem álfar, púkar, jólasveinar og einnig kom Grýla og Leppalúði. Það má segja að fall er fararheill því að síðan stóð skátafélagið fyrir brennu á þrettándanum í mörg ár þar á eftir, en lagðist af að lokum um miðjan 10. áratuginn.
Áhættubréf
thumb|Wall Street í New York-borg
Bakgrunnur áhættubréfa
Matsfyrirtækið Moody's, ásamt fleirum, sér meðal annars um að meta fjárfestingar á borð við skuldabréf. Þá er vanskilahætta fyrirtækja ákvörðuð með einhvers konar lánshæfiskerfi. Ef útgefandi skuldabréfs borgar ekki á tilskildum tíma hefur það áhrif á lánshæfiseinkunn skuldabréfsins þar sem kerfið er byggt á einmitt þessari áhættu. Lánshæfiseinkunn skuldabréfa eru frá skalanum AAA en það eru bréf sem munu ólíklega fara í vanskil, til „D“ fyrir þau sem munu pottþétt gera það. Áhættubréf, stundum kölluð ruslbréf, hafa einkunnina BB eða lægra.
Áhættubréf draga nafn sitt af því hversu mikil áhætta getur skapast ef verslað er með slík bréf. Sökum mikillar vanskilahættu teljast viðskipti með áhættubréf til spákaupmennsku. Flestir fjárfestar vilja síður kaupa slík bréf en þar sem bréf þessi hafa mjög háa vexti getur það reynst ágætlega. Þrátt fyrir vanskil geta áhættubréf mögulega haldið verðmæti sínu.
Saga áhættubréfa
Áhættubréf urðu vinsælasta fjárfestingin á Wall Street á níunda áratugnum. Þrátt fyrir að áhættubréf hafi verið til lengi þá var það ekki fyrr en um byrjun 9. áratugarins sem þau urðu gríðarlega vinsæl. Og ekki lengi, því eins og sagan segir okkur, þá eru endurteknar bólur og hrun með þessar tegundir bréfa. Aðrar bólur fyrir utan bóluna á 8. áratugnum áttu sér stað á árabilunum 1912 – 1919 og aftur nokkrum árum seinna frá 1928 – 1931. Bólan á áttunda áratugnum var þó sú stærsta, hafði mikil áhirf og lifði lengst, frá 1977 en hrundi tólf árum seinna, árið 1989. Þá má rekja áhættubréf aftur um hundruði ára, allt til 17. aldarinnar.
Michael Milken
thumb|Michael Milken Michael Miklen vann fyrir fjárfestingarbankann Drexel Burnham Lambert og hann var fljótur að átta sig á gríðarlegum fjárhagsmöguleikum sem kom með rise í áhættubréfum á níunda áratugnum. Hann trúði statt og stöðugt að ávinningur áhættubréfa var meiri en líkurnar á vanskilum og með því að ráðleggja bréfaútgefundum (bond issuers) og fjárfestum að nýta sér þau til fulls, gerði hann bréfin gríðarlega vinsæl.
Milken varð einn af ríkustu mönnum í heimi vegna brasks síns með áhættubréf. Hann var dæmdur í tíu ára fangelsi fyrir innherjaviðskipti og verðbréfafalsanir og þurfti að borga háar skuldir. Milken fékk þá einnig lífstíðarbann frá verðbréfaviðskiptum og hefur síðan þá snúið sér að lyfjarannsóknum og hefur verið kallaður „Maðurinn sem breytti lækningum“.
Áhætta og aðrir mikilvægir þættir
Þegar kemur að því að fjárfesta í áhættubréfum er mikilvægt að gera sér grein fyrir þeirri áhættu sem slíkri fjárfestingu fylgir, sér í lagi ef vanskil eiga sér stað en þá stendur skuldabréfaútgefandinn ekki í skilum og þú færð peningana þína aldrei aftur.
Einnig er mikilvægt að átta sig á því hvað verið er að fara út í vegna þess að áhættubréf eru flókin fyrirbæri sem krefjast sérlega góðrar kunnáttu, einkum þekkingu á sértækri lánshæfni. Þess vegna eru stofnanafjárfestar ráðandi á markaðnum, umfram almenna fjárfesta þrátt fyrir að einstaka auðjöfrar og áhugasamir einstaklingar fjárfesti beint í áhættubréfum. Eini möguleikinn fyrir almenning til að fjárfesta í áhættubréfum er í gegnum svokallaða áhættuskuldabréfasjóði. Með því getur fólk verið öruggt um að það séu sérfræðingar, sem hugsa vel um fjárfestinguna þína sem fylgjast með breytingum á virði áhættubréfa allan liðlangan daginn. Annar kostur áhættuskuldabréfasjóða er sá að fólk dregur úr áhættunni sem það tekur með því að dreifa fjárfestingunum sínum á margar ólíkar fjárfestingar.
Auk þessa er brýnt að fylgjast vel með dreifni ávöxtunar á milli áhættuskuldabréfa og bandarískra ríkisskuldabréfa. Ef litið er til sögunnar eru áhættuskuldabréf með 4-6% hærri ávöxtun en bandarísk ríkisskuldabréf. Ef ávöxtunin fer undir 4% er óskynsamlegt að fjárfesta í áhættuskuldabréfinu.
Að lokum er mikilvægt að skoða vel grunnvaxtaálag áhættuskuldabréfa. Upplýsingar um það er að finna á netsíðum lánshæfismatsfyrirtækja á borð við Moody's og Standard's and Poor's.
Lánshæfismat
Áðurnefnd fyrirtæki, Moody's og Standard's and Poor's hafa sérstakan hátt á því hvernig þau meta áhættu áhættubréfa en öllum skuldabréfum er skipt í tvo flokka eftir lánshæfi þeirra: Fjárfestingarflokkur og áhættubréf. Fyrirtæki sem eru örugg fjárfesting hafa hátt lánshæfismat á meðan áhættusöm fyrirtæki hafa lágt lánshæfismat.
Hér má sjá töflu sem sýnir mismunandi lánshæfismat á skuldabréfum. Skuldabréf í fjárfestingaflokki eru gefin út af lánveitendum sem teljast áhættulitlir eða með meðaláhættu. Skuldabréfin fá þá einkunnina AAA til BBB. Ávöxtun þessara skuldabréfa er yfirleitt ekki mikil en hættan á því að lántakandinn lendi í vanskilum á vaxtagreiðslum lánveitanda er mun minni.
Áhættubréf veita skuldabréfahöfum mun hærri ávöxtun vegna þess að lántakendur hafa yfirleitt enga aðra kosti. Lánshæfismat þeirra er lágt og gerir þeim erfiðara að afla fjár með ódýrum hætti. Áhættubréfum er yfirleitt gefin einkunnin BB/BA eða lægri.
Flokkun áhættubréfa
Áhættubréf er hægt að flokka í tvennt. Annars vegar eru það „fallnir englar“ og hins vegar eru það „rísandi stjörnur“. Fallinn engill er skuldabréf sem áður hefur verið örugg fjárfesting með lítilli sem enginni áhættu en hefur síðan fallið niður í stöðu áhættubréfs vegna lélegs/lágs lánshæfismats fyrirtækisins sem gaf út skuldabréfin.
Rísandi stjörnur eru aftur á móti andstæða fallinna engla, skuldabréf frá útgáfufyrirtækjum sem eru með vaxandi/aukið lánshæfismat. Rísandi stjörnur geta verið metnar sem áhættubréf en seinna meir þróast yfir í fjárfestingarflokk.
Kungsbacka
thumb|right|200px|Kungsbacka Kungsbacka er þéttbýli í sveitarfélaginu Kungsbacka i Svíþjóð. Árið 2010 bjuggu þar 19.057 manns.
83. Óskarsverðlaunin
thumb| 83. Óskarsverðlaunin áttu sér stað sunnudaginn 27. febrúar 2011 af Bandarísku kvikmyndaakademíunni. Athöfnin mun vera útvörpuð í Bandaríkjunum af sjónvarpsstöðinni ABC og hún mun fara fram í Kodak leikhúsinu. Kynnir kvöldsins munu vera leikararnir James Franco og Anne Hathaway.
Tilnefningarnar voru gerðar opinberar þann 25. janúar 2011. Flestar tilnefningar fengu kvikmyndirnar The King's Speech með tólf og Coen myndin True Grit með tíu. Teiknimyndin Leikfangasaga 3 var tilnefnd bæði sem besta teiknimynd og besta kvikmynd og er það þriðja teiknimyndin til þess að fá tilnefningu í þeim flokki en hinar eru Disney-myndirnar Fríða og Dýrið og Upp.
Kynnar
Í nóvember 2010 tilkynnti Bandaríska kvikmyndaakademían að James Franco og Anne Hathaway yrðu kynnarnir. Ákvörðunin var tekin áður en að Franco var tilnefndur sem besti leikari í aðalhlutverki fyrir leik sinn í myndinni 127 Hours og er það í fyrsta skipti síðan árið 1973 sem að kynnir hátíðarinnar hefur verið tilnefndur til verðlauna, en áður hafði það verið leikarinn Michael Caine sem að var tilnefndur fyrir myndina Sleuth. Anne Hathaway hafði einnig verið tilnefnd til Golden Globe verðlauna fyrir leik sinn í myndinni Love and Other Drugs en hún hlaut ekki tilnefningu til Óskarsins. Hathaway, sem að er 28 ára, verður sú yngsta til þess að starfa sem kynnir á verðlaunaathöfninni frá upphafi.
Tilnefningar
Tilnefningarnar fyrir 83. Óskarsverðlaunin voru tilkynntar þann 25. janúar 2011 í Samuel Goldwyn leikhúsinu í Beverly Hills, Kaliforníu-fylki, Bandaríkjunum. Tom Sherak, forseti Bandarísku kvikmyndaakademíunnar og leikkonan Mo'Nique tilkynntu tilnefningarnar.
Ólafsfjörður
thumb|Ólafsfjörður. thumb|Ólafsfjarðarbær (til 2006), áður Þóroddsstaðahreppur Ólafsfjörður er bær við samnefndan fjörð utarlega á Tröllaskaga í sveitarfélaginu Fjallabyggð. Bærinn byggir afkomu sína að mestu á sjávarútvegi en landbúnaður er stundaður í dalnum þar inn af. Þann 1. janúar 2015 voru íbúar Ólafsfjarðar 782 samkvæmt Hagstofu Íslands.
Þéttbýli fór að myndast í Ólafsfjarðarhorni undir lok 19. aldar og varð það að löggiltum verslunarstað 20. október 1905. Árið 1917 var nafni hreppsins breytt í Ólafsfjarðarhrepp, en fram til þess hafði hann heitið Þóroddsstaðahreppur, eftir bænum Þóroddsstöðum sem er í miðri sveit. Kaupstaðarréttindi fékk Ólafsfjörður árið 1945. Í janúar 2006 samþykktu Ólafsfirðingar og Siglfirðingar að sameina bæina tvo í eitt sveitarfélag. Sameiningin gekk í gildi 11. júní 2006 að afloknum sveitarstjórnarkosningum 27. maí. Í kosningu um nýtt nafn sem fór fram samhliða varð tillagan Fjallabyggð ofaná.
Heilsársvegir að Ólafsfirði liggja annars vegar frá Dalvík í gegnum Múlagöng, en til vesturs liggur vegur frá Ólafsfirði yfir Lágheiði yfir í Fljót sem oft er ófær á veturna. Árið 2010 komst síðan á heilsársvegtenging við Siglufjörð með Héðinsfjarðargöngum sem voru vígð 2. október. thumb|center|800px|Ólafsfjörður.
Maharashtra
thumb|right|Kort sem sýnir Maharashtra Maharashtra er fylki í vesturhluta Indlands. Það er annað fjölmennasta fylki Indlands, á eftir Uttar Pradesh, og það þriðja stærsta að flatarmáli. Maharashtra er auk þess auðugasta fylki landsins og leggur til 15% af iðnframleiðslu þess og 13,3% af vergri landsframleiðslu.
Maharashtra á strönd að Arabíuhafi í vestri. Það á landamæri að Gújarat og Dadra og Nagra Haveli í norðvestri, Madhya Pradesh í norðaustri, Chhattisgarh í austri, Karnataka í suðri, Andhra Pradesh í suðaustri og Góa í suðvestri. Fylkið nær yfir 307.731 km² sem er 9,84% af Indlandi. Höfuðstaður fylkisins er borgin Mumbai sem er jafnframt efnahagsleg höfuðborg ríkisins.
Maharashtra var heimaland Marattaveldisins sem reis gegn Mógúlveldinu á 17. öld. Marattaveldið náði hátindi sínum eftir miðja 18. öld en féll eftir röð stríðsátaka við Breska Austur-Indíafélagið sem lagði landið endanlega undir sig árið 1818. Maharashtra var ásamt Gújarat hluti af Bombay-fylki til 1960.
Opinbert tungumál fylkisins er Marathi. Yfir 80% íbúa þess eru hindúatrúar.
668
Atburðir
thumb|right|Kort af Austrómverska ríkinu í valdatíð Konstans 2.
Króatíska karlalandsliðið í handknattleik
Króatíska karlalandsliðið í handknattleik er landslið Króatíu í handknattleik og er undir stjórn Handknattleikssambands Króatíu.
Ragnar Bjarnason og hljómsveit
Ragnar Bjarnason og hljómsveit er 45-snúninga hljómplata gefin út af Tónaútgáfunni árið 1969. Á henni flytur hljómsveit Ragnars Bjarnasonar fjögur lög. Platan er hljóðrituð í mono. Hljóðupptaka: Rikisútvarpið, Pétur Steingrímsson og Guðmundur R. Jónsson. Ljósmynd: Óli Páll. Pressun: PYE. Prentun: Valprent h.f. Akureyri.
Selárdalur
thumb|Selárdalskirkja. Selárdalur er næstvestastur Ketildala í Arnarfirði. Selárdalur var eitt af höfuðbólum Vestfjarða.
Selárdalsprestakall var áður fyrr talið með betri prestaköllum landsins, með því að Stóra-Laugardalssókn sem náði yfir allan Tálknafjörð var annexía frá Selárdal. Einn af Selárdalsprestum varð síðar biskup, en það var Gísli Jónsson, sem var prestur í Selárdal frá 1547-1557. Séra Gísli varð biskup í Skálholti eftir Marteinn biskup Einarsson.
Milwaukee
thumb|right|250px|Milwaukee Milwaukee er stærsta borg Wisconsin-fylkis og 25. stærsta borg Bandaríkjanna. Árið 2018 voru íbúar borgarinnar 594.833 talsins en á stórborgarsvæðinu búa um 2 milljón manna. Borgin liggur við suðausturströnd Michigan-vatns.
Selárdalur
Frægir ábúendur í Selárdal eru t.d. Bárður svarti Atlason (afi Hrafns Sveinbjarnarsonar), Páll Björnsson, Gísli á Uppsölum, Hannibal Valdimarsson og Samúel Jónsson, sem kallaður hefur verið listamaðurinn með barnshjartað. Þar fæddist Jón Þorláksson á Bægisá. Síðasti bærinn, Neðribær, fór í eyði 2010.
Milwaukee
Milwaukee Bucks er körfuboltalið borgarinnar.
Pinus × sondereggeri
Pinus × sondereggeri er náttúrulegur blendingur á milli P. taeda og fenjafuru (P. palustris). Honum var upphaflega lýst af H. H. Chapman (1922), sem nefndi hann eftir þeim sem uppgötvaði blendinginn; V. H. Sonderegger, ríkisskógarverði i Louisiana.
Deutsche Lebens-Rettungs-Gesellschaft
Deutsche Lebens-Rettungs-Gesellschaft e. V. (DLRG) er þýskt félag sem starfar í almannaþágu. Það er skipulagt sem stofnun sem vinnur við vatnsbjörgun, sundkennslu, slysavörn og neyðaraðstoð. Hún starfar í grundvallaratriðum í sjálfboðavinnu með sjálfboðaliðum. Með 547.189 meðlimi og 1.933 staðbundnum undirdeildum (staða 2021) út um allt Þýskaland er DRLG stærsta sjálfboðaliða björgunarsamtak í heiminum. thumb|vinstri|DRLG-skáli fyrir strandverði hægri|thumb|Fáni DLRG
Sambandsskrifstofan hefur aðsetur í Bad Nenndorf í Neðra-Saxlandi.
Björgunarfólk frá DLRG standa vörð um strendur Norðursjós og Eystrasalts, baðaðstöðu í vötnum og ám, sundlaugar og viðburði sem eru tengt vatni. DLRG er einnig virkt við hamfaraeftirlit í þýsku sambandsríkjunum og, eftir löggjöf sambandríkisins, í neyðaraðstoð.
Rottusnákar
Rottusnákar er stór fjölskylda snáka. Sem hópur eru þeir ekki einstofna heldur af samsíða þróunarlínum Það er einhver munur milli tegunda en flestir þeirra eru miðlungs til stórir og borða nagdýr.
Áður voru þeir flestir flokkaðir í eina ættkvísl Elaphe en margir hafa síðan fengið ný nöfn. Rottusnákum hefur venjulega verið skipt í tvo hópa, nýjaheims- og gamlaheimstegundir.
Heimildir
Rat snake Pantherophis Råttsnokar
Tsukasa Umesaki
Tsukasa Umesaki (fæddur 23. febrúar 1987) er japanskur knattspyrnumaður. Hann spilaði 1 leiki með landsliðinu.
Juniperus pseudosabina
Juniperus pseudosabina er tegund af barrtré í Einisætt. Upprunnin frá fjöllum Mið-Asíu.
Colosseum
thumbnail|Best varðveitti hlutinn af Colosseum. Colosseum (einnig ritað Coliseum eða Kólosseum), upprunalega Flavíanska hringleikahúsið (latína: Amphitheatrum Flavium), er stærsta hringleikahúsið sem byggt var í Rómaveldi. Það gat upprunalega tekið við 50.000 manns í sæti og var notað fyrir bardaga skylmingaþræla og annarra svipaðra skemmtana. Colosseum var byggt á árunum 72 til 80, það var Vespasíanus sem lét hefja byggingu þess en sonur hans Títus var kominn til valda þegar húsið kláraðist. Það var notað til ársins 217 þegar það skemmdist þegar það varð fyrir eldingu. Það var ekki gert upp fyrr en árið 238 en eftir það var það notað til ársins 524. Hætt var að sýna bardaga skylmingaþræla stuttu eftir að kristni varð ríkistrú en húsið var enn notað fyrir ýmsar aðrar skemmtanir. Á miðöldum átti Colosseum mjög erfiða tíma en þá skemmdist húsið mikið í jarðskjálftum, var notað sem virki og kirkja reist í hluta þess. Þar að auki var mikið af steinunum sem byggingin er gerð úr teknir til að byggja nýjar byggingar, til dæmis fór mikið af marmaranum í Péturskirkjuna. Á síðari tímum hefur Colosseum, eða það sem eftir er af því, orðið eins konar tákn fyrir borgina og hið forna Rómaveldi.
Stjórnin
Stjórnin er íslensk hljómsveit sem hóf að spila saman árið 1988. Söngvarar eru Grétar Örvarsson og Sigríður Beinteinsdóttir. Hljómsveitin keppti fyrir hönd Íslands í Söngvakeppni evrópskra sjónvarpsstöðva 1990 með laginu „Eitt lag enn“. Þau náðu 4. sæti af 22, með 124 stig.
Harpa (mánuður)
Harpa, einnig nefnd hörpumánuður og hörputungl í 17. aldar rímhandritum og gaukmánuður í Snorra-Eddu, er sjöundi mánuður ársins og fyrsti sumarmánuðurinn í gamla norræna tímatalinu. Kemur næstur á eftir einmánuði síðasta mánuði vetrar. Harpa hefst á næsta fimmtudegi eftir 18. apríl (á tímabilinu frá 19.-25. apríl). Fyrsti dagur hörpu er jafnframt haldinn hátíðlegur sem sumardagurinn fyrsti. Eins er hann nefndur yngismeyjardagur og þeim helgaður rétt eins og fyrsti dagur einmánaðar var helgaður sveinum og nefndur yngissveinadagur, góa kallaður konudagur og helgaður húsmæðrum og fyrsti dagur þorra nefndur bóndadagur og helgaður húsbændum.
Heimildir um nafnið harpa
Í elstu heimildum um fornu norrænu mánaðarnöfnin, Bókarbót frá 12. öld og Snorra-Eddu frá 13. öld er hörpu ekki getið. Aðeins í Snorra-Eddu eru allir mánuðirnir með nöfn og heitir fyrsti mánuður sumars þar gaukmánuður. Að vísu eru ekki nema fjögur nöfn sameiginleg í þessum heimildum en það eru, gormánuður, þorri, gói og einmánuður. Þrjú þau síðastnefndu koma einnig fyrir í fleiri handritum.
Fleiri nöfn finnast í rímnahandritum frá 17. öld en aðeins tvö þeirra náðu einhverri fótfestu en það voru fyrstu tveir mánuðir sumars, harpa og skerpla. Ekki er vitað hvernig þau nöfn komu til né hvað þau merktu. Hugsanlega vísar nafnið harpa til skáldlegrar hörpu vorsins, en á 17. öld voru vor oft vond og mikill fellir fjár og gæti nöfnið harpa því frekar verið skilt herpingi og skerpla skerpu og hvorttveggja merkt hörku.
Að minnsta kosti er viðmóti mánaðarins þannig lýst í viðlagi í handriti frá 18. öld:
Þegar komið er fram á 19.öld og rómantíkin allsráðandi, virðist harpa verða æ meir persónugervingur vorsins og velkomin. Farið var að kalla hana dóttur Þorra og Góu en elsta dæmi þess að þau væru hjón en ekki feðgin er frá um 1820 og kemur það fram í eftirfarandi húsgangi:
Hátíð í upphafi hörpu
Hátíðir í sumarbyrjun eru áreiðanlega mjög gamlar þótt ekki séu margar öruggar heimildir til um þær. Í Ynglinga sögu er getið um sumarblót í ríki Óðins konungs og í Egils sögu og Ólafs sögu helga er minnst á sumarblót bænda í Noregi. Adam frá Brimum lýsir á 11. öld höfuðblóti Svía um vorjafndægur í Uppsölum. Um sumarblót á Íslandi sést einungis getið í Vatnsdæla sögu en þar virðist ekki vera verið að lýsa almennri venju enda tekið fram að um einkablót Ljót á Hrolleifsstöðum.
Örugg heimild um sumarglaðning sést ekki fyrr en í Ferðabók Eggerts Ólafssonar og Bjarna Pálssonar frá miðri 18. öld. Þar nefna þeir sumardaginn fyrsta sérstaklega sem sumarhátíð þar sem fólk gerði vel við sig í mat og drykk. Um miðja 19. öld þegar skipulega er byrjað að safna alþýðu heimildum kemur fram að sumardagurinn fyrsti hafi verið mesta hátíð næst á eftir jólunum. Sumargjafir hafa því sennilega tíðkast lengi á og kringum upphaf hörpu og sumardaginn fyrsta.
Í seinni tíð hefur skátahreyfingin haldið uppi hátíð á þessum degi með skátamessum og skrúðgöngum. Einnig hefur það færst í vöxt að bæjarfélög haldi ýmiskonar hátíðarhöld, oftast fyrir börn og á stærri stöðum eins og Reykjavík er þeim skipt niður og haldnar hverfishátíðir.
Bótúlíneitur
Bótúlíneitur eða botox er eitt eitraðasta líffræðilega efni veraldar. Það aftrar losun acetýlkólíns sem er aðaltaugaboðefni við mót tauga og vöðva. Þetta leiðir til lömunar sem getur valdið öndunarörðugleikum og jafnvel dauða. Það er framleitt af bakteríunum Clostridium botulinum og stundum Clostridium butyricum og Clostridium baratii. Þessar bakteríur geta myndað eitrið í fæðu, þörmum ungabarna og sárum.
Til eru 8 gerðir eitursins, A-H en 4 þeirra (A,B,E og sjaldan F) geta valdið eitrun hjá mönnum.
Framkvæmd læknisfræðilegra meðferða
Í læknisfræði er mest notuð A-gerð eitursins. Af  þeirri gerð eru til 3 undirgerðir :
Vegna mismunandi klínískra þátta (m.a. lengd verkunar, skammta og virkni) eru ólíkar undirgerðir typu A ekki innbyrðis skiptanlegar. Þetta er tilkomið vegna mismunandi samsetninga, framleiðsluferla og virknimælinga sem leiða til  mismunandi styrkleika eininga og skammtaviðbragðsferla.
Virkni í læknisfræðilegum tilgangi
Algeng virkni af onabotulinumtoxinA í fegrunarskyni er 3-4 mánuðir á meðan vænta má 6-7 mánaða virkni við óhóflegri svitamyndun.
Tengill
Vísindavefurinn - Hvað getið þið sagt mér um bótúlín og bótox?
Toyota Corolla
7. kynslóð Toyota Corolla
Þessi kynslóð var stærri (AE10X), dýrari og þyngri heldur en fyrri útgáfur, en hönnunarforstjóri Toyota Dr Akihiko Saito vildi þróa bíl sem væri í líkingu við lítinn Lexus eftir árangur flaggskips þeirra Lexus. Með nýju Corollunar 2465mm hjólhaf, færðu bílarnir sig upp í þann stærðarflokk sem eitt sinn tilheyrði Tyota Corona og Camry. Þetta módel kom fram á sjónarsviðið árið 1992 í japan og 1993 í Evrópu.
Módel þetta var fáanlegt sem fjögurra dyra sedan bíll, þriggja og fimm dyra liftbakur og fimm dyra skutbíll. Sprinter bílar fengust sem fjögurra dyra sedan bílar og fimm dyra liftbaks bílar, þar á meðal fjögurra dyra harðtopp sem kallaður var Sprinter Marino (aðeins fyrir þessi módel). Corolla Levin og Sprinter Trueno voru seldir tveggja dyra. Á Amerískum markaði var Geo Prizm seldur sem fjögurra dyra sedan bíll.
Þetta módel átti ekki mikilli velgengni að fagna (á heimsvísu) vegna óhagstæðs gengis jensin, samdráttar á markaði og slægrar eftirspurnar.
Anastasía Níkolajevna stórhertogaynja
thumb|right|Anastasia Hennar keisaralega hátign Anastasía, stórhertogaynja af Rússlandi (18. júní 1901 – 17. júlí 1918) var yngst af dætrum Nikulásar 2. Rússakeisara. Hún var skírð Anastasíja Níkolajevna Romanova eða Анастасия Николаевна Романова á rússnesku.
Ævi
Anastasía var sögð stelpuglopi og afar klár. Hún þótti góð eftirherma og kaldhæðin. Hún og eldri systir hennar María voru kallaðar „litla parið“ innan fjölskyldunar og þær deildu saman herbergi eins og tvær eldri systur þeirra. Anastasía átti einn yngri bróður, Aleksej, sem haldinn var dreyrasýki. Móðir þeirra hafði stöðugar áhyggjur af Aleksej, en ólíklegt þótti að hann myndi komast til fullorðinsára. Anastasía var afar hrifin af dýrum og átti tvo hunda, Shípka og Jemmy. Henni þótti mjög vænt um þá báða og þeir fylgdu henni jafnan.
Anastasía og allar aðrar konur í fjölskyldu hennar höfðu rauðbrúnt hár og blá augu, en þær þóttu einstaklega fallegar. Foreldrar Anastasíu og systkina hennar voru ástrík og vildu börnum sínum allt það besta. Þær systurnar kunnu allar ensku og rússnesku og voru vel menntaðar. Þær þóttu þó barnalegar og líklega má rekja ástæðu þess til þeirrar einangrunar frá umheiminum sem þær bjuggu við.
Samkvæmt gamalli þjóðsögu á Anastasía að hafa komist lífs af þegar fjölskylda hennar var tekin af lífi í Síberíu 1918. Gimsteinar sem áttu að hafa verið saumaðir í kjól voru sagðir hafa bjargað henni. Hún hafi síðan komist undan. Þess má geta að nokkrar konur hafa gefið sig fram í gegnum tíðina og sagst vera Anastasía en í dag hefur þó dauði hennar verið staðfestur. Anastasía Níkolajevna Romanova var myrt ásamt fjölskyldu sinni þann 17. júlí 1918 af leynilögreglu bolsévika. Lík hennar fannst ekki við uppgröft 1991 né heldur lík Alexei bróður hennar. Árið 2008 komu svo nokkrir rúsnesskir vísindamenn fram og sögðu frá því að árið 2007 höfðu tvö lík fundist nálægt Jekaterínbúrg, annars vegar af ungum manni og hins vegar af ungri konu. Líkin voru talin vera af þeim systkinum Anastasíu og Aleksej. Dr. Michael Coble staðfesti svo í mars árið 2009 með DNA-rannsókn að lík allra fjögurra stórhertogaynjanna (Anastasíu og systra hennar) hefðu verið fundin og að öll keisarafjölskyldan hefði verið myrt þann 17. júlí 1918.
Anastasía í kvikmyndum
Sögur um björgun Anastasíu hafa orðið til þess að ýmsar kvikmyndir hafa verið gerðar, sú fyrsta 1928 (Clothes Make the Woman) og sú nýjasta 1997. Þekktasta útgáfan er líklegast Anastasia þar sem aðalhlutverk leika Ingrid Bergman, Yul Brynner og Helen Hayes.
1994
Árið 1994 (MCMXCIV í rómverskum tölum) var 94. ár 20. aldar sem hófst á laugardegi samkvæmt gregoríska tímatalinu.
1451-1460
1451–1460 var 6. áratugur 15. aldar.
1994
Janúar
thumb|right|Afleiðingar Northridge-jarðskjálftans í Los Angeles.
Febrúar
thumb|right|Stafræna myndavélin Apple QuickTake.
Mars
thumb|right|Washingtonsamningurinn undirritaður.
Apríl
thumb|right|Altari kirkjunnar í Ntrama þar sem 5000 Tútsar voru myrtir í þjóðarmorðinu í Rúanda.
Maí
thumb|right|Nelson Mandela greiðir atkvæði í kosningunum í Suður-Afríku.
Júní
thumb|right|Áhorfendur á heimsmeistaramótinu í knattspyrnu.
Júlí
thumb|right|Flóttamannabúðir í Saír.
Ágúst
thumb|right|Bruni í bókasafni Norwich.
September
thumb|right|Björgunarbátur af MS Estonia fullur af sjó.
Október
thumb|right|Skýringarmynd sem sýnir hvernig Magellan kannaði yfirborð Venusar.
Nóvember
thumb|right|Achille Lauro.
Desember
thumb|right|Téténskar konur biðja fyrir því að rússneski herinn nái ekki til Grosní.
Fædd
thumb|right|Justin Bieber
Dáin
thumb|right|Richard Nixon thumb|right|Karl Popper
Hellenísk heimspeki
Hellenísk heimspeki er strangt tekið einungis heimspeki helleníska tímans, það er að segja frá dauða Alexanders mikla árið 323 f.o.t. (í heimspekisögu er miðað við dauða Aristótelesar árið síðar) til ársins 31 f.o.t. En orðið er stundum einnig notað um rómverska heimspeki og heimspeki síðfornaldar enda urðu ekki skörp skil í sögu heimspekinnar með endalokum helleníska tímans.
Á hellenískum tíma blómstruðu einkum þrír skólar: epikúrismi, stóuspeki og efahyggja.
Hellenísk heimspeki þótti lengi vera annars flokks heimspeki, sem stæðist ekki samanburð við heimspeki Platons og Aristótelesar. Á síðustu áratugum 20. aldar varð viðhorfsbreyting meðal fræðimanna og heimspekinga til heimspeki þessa tímabils og nú þykir ljóst að á helleníska tímanum komu fram margar áhugaverðar nýjungar í heimspeki og stigin voru ýmis framfaraskref. Til dæmis mætti nefna stóíska rökfræði.
Skortur á frumheimildum veldur erfiðleikum í rannsóknum á þessu tímabili heimspekinnar. Ekkert heildsætt rit um heimspeki er varðveitt frá tímabilinu og yngri varðveittar heimildir eru afar misjafnar að gæðum.
Frumspeki
Samkvæmt frumspeki Epikúrosar er heimurinn á endanum gerður úr örsmáum efnislegum eindum sem voru nefnd ódeili („atóm“) og sem svifu um í tómarúmi. Allt sem gerist er afleiðing af árekstrum ódeilanna, sameiningu þeirra þegar þær loða hver við aðra án tilgangs eða markmiðs með hreyfingu þeirra.
Eindirnar hafa frumlega eiginleika til dæmis stærð, lögun og massa. Aðrir eiginleikar, eins og litur og bragð, eru afleiðingar af flóknu samspili eindanna í líkömum okkar og í hlutunum sem við skynjum. Raunverulegir eiginleikar eindanna ákvarða skynjanlega eiginleika hluta. Til dæmis er það sem er biturt eða súrt á bragðið myndað úr hvössum eindum, en það sem er sætt á bragðið er myndað úr sléttari eindum. Samspil þessara einda og eindanna í tungum okkar valda því hvernig við upplifum bragð hluta. Sumir hlutir eru sérstaklega harðir og þéttir vegna þess að eindirnar eru fleiri og þéttari og haldast saman vegna lögunar sinnar (til dæmis vegna króka á þeim). Aðrir hlutir eru úr sérlega sléttum og sleipum eindum sem haldast illa saman.
Þekkingarfræði
Þekkingarfræði epikúrismans er raunhyggja. Hún lagði áherslu á skynjun og skynreynslu en samkvæmt henni er skynreynsla á endanum uppruni allrar þekkingar. Að baki þekkingarfræði epikúrismans var frumspekileg kenning um mannlega skynjun, byggð á eindahyggjunni, sem lýsir skynreynslu sem samspili eindanna í skynfærum okkar og einda sem losna frá hlutunum sem eru skynjaðir.
Í epikúrískri þekkingarfræði eru þrír mælikvarðar á sannleika, það er að segja hvort tiltekin fullyrðing sé sönn eða ekki. Þeir eru: Skynjun (aesþēsis), hugtök (prolepsis) og tilfinningar (paþē). Samkvæmt epikúrískri þekkingarfræði eru allar skynjanir réttar. Dæmi um hugtak er maður en allir þekkja hugtakið maður og vita hvað maður er. Uppruni hugtakaþekkingar manna er á endanum í skynreynslu.
Siðfræði
Epikúros hélt því fram að ánægjan væri hin æðstu gæði en hann taldi að andleg ánægja væri æðri líkamlegri ánægju og að í öllu skyldi gæta hófs.
Siðfræði epikúrismans byggir á þeirri kenningu að öll gæði og allt böl séu afleiðingar skynreynslu. Ánægjulegar skynjanir eru samkvæmt epikúrismanum góðar en sársaukafullar eða óþægilegar skynjanir eru að sama skapi slæmar.
Epikúrisminn var og er oft misskilinn sem hóflaus nautnahyggja byggð á eftirsókn eftir líkamlegri ánægju. Samkvæmt epikúrískri siðfræði eru hin æðstu gæði aftur á móti fólgin í sálarró sem fylgir því að losna undan hugarangri.
Í epikúrískri siðfræði er gerður tvennur greinarmunur á ánægju og sársauka eða vellíðan og vanlíðan. Í fyrsta lagi getur vellíðan og vanlíðan verið bæði líkamleg og andleg. Í öðru lagi getur vellíðan og vanlíðan verið bæði í breytingu („kinetísk“ vellíðan/vanlíðan) eða ástand („statísk“ vellíðan/vanlíðan). Þegar vellíðan er fólgin í breytingu er hún fólgin í því að fjarlægja sársauka eða óþægindi eða vanlíðan (til dæmis að seðja hungur, svala þorsta eða losna við ótta), en þegar hún er ástand er hún einfaldlega skortur á vanlíðan og óþægindum (til dæmis að vera saddur). Samkvæmt epikúrískri siðfræði er andleg vellíðan æðri líkamlegri ánægju og vellíðan sem er fólgin í breytingu er æðri en stöðug vellíðan sem ástand.
Epikúrismi var því ekki nautnahyggja í nútímaskilningi. Epikúringar vöruðu við því að eltast óhóflega við ánægju vegna þess að slíkt leiðir oft til sársauka. Til dæmis varaði Epikúros við því að eltast of ákaflega við ástina þar eð slíkt leiðir oft til óróleika og sársauka. Rökin mætti ef til vill nefna „timburmannarökin“. Að eiga sér góða vini sem maður getur reitt sig á er hins vegar eitt mikilvægasta atriðið í ánægjulegu lífi.
Stóuspeki
Upphafsmaður stóuspekinnar var Zenon frá Kítíon en Krýsippos var annar mikilvægur málsvari hennar. Stóumenn voru efnishyggjumenn en þó ekki eins afdráttalausir og epikúringar. Þeir kenndu að lífinu skyldi lifað í samræmi við náttúruna og örlögin. Stóumenn voru að vissu leyti algyðistrúar og töldu að heimurinn allur væri guðlegur, hann væri gegnsýrður af skynseminni, logos, en það hugtak fengu þeir frá Herakleitosi. Þeir kenndu að dygðin væru einu gæðin og að löstur væri eina bölið, allt annað væri hlutlaust og hvorki bætti við eða drægi úr hamingju manns. Þetta viðhorf mildaðist er fram liðu stundir, meðal annars hjá Panætíosi og Pósidóníosi sem blönduðu stóuspekinni áhrif frá Platoni. Stóuspekin var gríðarlega vinsæl í Rómaveldi og hafði mikil áhrif á menn eins og Cíceró og Seneca og Markús Árelíus voru stóískir heimspekingar. Á nýöld hafði stóuspekin talsverð áhrif á Baruch Spinoza.
Efahyggja
110px|thumb|right|[[Sextos Empeirikos]] Efahyggjan átti sér tvær rætur. Annars vegar voru upphafsmenn hennar þeir Arkesilás og Karneades sem voru akademískir heimspekingar, það er að segja þeir tilheyrðu Akademíunni, sem var skóli sem Platon stofnaði í Aþenu um 385 f.o.t. Á 3. öld f.o.t. voru akademískir heimspekingar farnir að túlka samræður Platons sem efahyggjurit og töldu að Sókrates hefði verið efahyggjumaður. Þessir efahyggjumenn (sem nefndust ekki efahyggjumenn á sínum tíma, heldur akademískir heimspekingar) áttu fyrst og fremst í rökræðum við stóumenn og frá forsendum stóumanna leiddu þeir út að ekki væri hægt að vita neitt; sjálfir tóku þeir ekki undir forsendur stóumanna og héldu engu fram.
Hin rót efahyggjunnar er hjá Pyrrhoni frá Elís sem var sjálfur undir áhrifum frá Demókrítosi. Pyrrhon hélt því fram að það væri ekki hægt að vita neitt vegna þess að heimurinn væri óákvarðanlegur og ómælanlegur. Í stað þess að leita þekkingar ætti maður að sætta sig við að ekkert væri hægt að vita, losa sig við skoðanir sínar og því myndi fylgja sálarró. Strangt tekið er þetta viðhorf ekki efahyggja (sem ekki gæti fullyrt að ekkert væri hægt að vita) heldur neikvæð kenning um möguleikann á þekkingu.
Heimspekingurinn Ænesidemos, sem lítið er vitað um annað en að hann var akademískur heimspekingur á 1. öld f.o.t., sagði skilið við akademíuna (sem var farin að mildast í efahyggjunni á hans tíma) og sameinaði áhrif frá eldri akademískum heimspekingum (Arkesilási og Karneadesi) við heimspeki Pyrrhons, sem hann sagði að væri raunverulegur efahyggjumaður. Þessi efahyggja heitir pyrrhonismi í höfuðið á Pyrrhoni og er varðveitt í ritum Sextosar Empeirikosar. Þar koma saman efahyggja Arkesilásar og Karneadesar og hugmynd Pyrrhons um sálarró. Þessi heimspeki hafði sáralítil áhrif í fornöld en gríðarleg áhrif á nýöld, meðal annars á Michel de Montaigne sem síðan hafði áhrif á René Descartes.